OzLabs/hebrew-wiki-articles huggingface dataset:
יואב כץ (ספורט)

יואב כץ (נולד ב-28 במרץ 1944) הוא איש עסקים ישראלי בעל אזרחות אמריקאית ובעליו של מועדון הכדורגל הפועל חיפה. כדורסלן הפועל חיפה בעבר.

==ביוגרפיה==
כץ נולד בירושלים. בנם של משה ודבורה כץ, האח האמצעי מבין שלושה אחים. בצעירותו שיחק כדורסל במכבי ובהפועל חיפה. בשנות העשרים לחייו עבר לארצות הברית והחל לעסוק בנדל"ן.

===קריירה כשחקן כדורסל===
====מכבי חיפה====
בעונת 1958/1959, בהיותו בן 15 וחצי, החל כץ את קריירת המשחק שלו בקבוצת מכבי חיפה בליגה הראשונה. בעונה זו שיחק ב-10 משחקים וקלע 82 נק' (8.2 נק' בממוצע למשחק) ובכך היה לשחקן הצעיר ביותר ששיחק בליגה הראשונה בישראל. קבוצתו סיימה אחרונה בליגה וירדה לליגה השנייה.

====הפועל חיפה====
בעונת 1961/1962 שיחק בקבוצת הפועל חיפה איתה סיים במקום השני בליגה אחרי קבוצת מכבי תל אביב. בעונה זו שיחק ב-18 משחקים וקלע 215 נק' (11.9 נק' בממוצע למשחק).

בעונת 1962/1963 קבוצתו סיימה במקום שלישי. בעונה זו שיחק ב-15 משחקים וקלע 99 נק' (6.6 נק' בממוצע למשחק).

בעונת 1963/1964 קבוצתו סיימה במקום שלישי. בעונה זו שיחק ב-21 משחקים וקלע 217 נק' (10.3 נק' בממוצע למשחק).

בעונת 1964/1965 קבוצתו סיימה במקום שני, אחרי הפועל תל אביב. בעונה זו שיחק ב-24 משחקים וקלע 312 נק' (13.0 נק' בממוצע למשחק).

בעונת 1965/1966 קבוצתו סיימה במקום שלישי. בעונה זו שיחק ב-25 משחקים וקלע 393 נק' (15.7 נק' בממוצע למשחק).

ב1966/1967 קבוצתו סיימה במקום שלישי. בעונה זו שיחק ב-18 משחקים וקלע 302 נק' (16.8 נק' בממוצע למשחק).

בסך הכל שיחק ב-131 משחקים וקלע 1620 נק' (12.4 נק' בממוצע למשחק). מדורג במקום 255 ברשימת קלעי כל הזמנים. במדי הפועל חיפה, שיחק ב-121 משחקים וקלע 1538 נק' (12.7 נק' בממוצע למשחק), באותה העת דורג במקום 4 בכל הזמנים של שחקני הפועל חיפה וכיום מדורג במקום 11 בכל הזמנים של שחקני הפועל חיפה.

====אוניברסיטת פייס====
בגיל 23 עבר לארצות הברית ולמד ושיחק בקבוצת הכדורסל של אוניברסיטת פייס במשך כשנתיים ובכך היה לשחק הישראלי הראשון ששיחק במכללות.

===בעלים של קבוצת הפועל חיפה בכדורגל===
בשנת 2004 לקח כץ ללא תשלום את מועדון הכדורגל הפועל חיפה לאחר שזה נקלע לקשיים כלכליים ואף היה בהליך בפירוק לאחר התאבדותו של בעליו הקודמים רובי שפירא. המועדון עבר לבעלותו של כץ בתקופה שבה הקבוצה נעה ונדה בין ליגת העל לליגה הלאומית.

תחת ידיו של כץ הפועל חיפה זכתה בגביע המדינה (2018) בפעם הרביעית בתולדותיה והראשונה מאז 1974, בגביע הטוטו (2013), בגביע אלוף האלופים (2018) לראשונה בתולדות המועדון וסיימה שלוש עונות בפליי אוף העליון: 17/18: מקום רביעי, 19/20: מקום שישי ו-23/24: מסיימת בין 4 המובילות.

דמותו הופיעה בתוכנית הספורט הסאטירית "בובה של לילה".

כץ מתגורר בבת'סדה, שם מרוכזת עיקר פעילותו העסקית.

==קישורים חיצוניים==
* [http://basket.co.il/PlayerPage.asp?PlayerNumber=10&TeamId=299&cYear=1959&cView=2 עמוד השחקן], באתר מנהלת ליגת העל בכדורסל

==הערות שוליים==

קטגוריה:אנשי עסקים יהודים אמריקאים
קטגוריה:הפועל חיפה
קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני הפועל חיפה
קטגוריה:חיפה: ספורטאים
קטגוריה:בעלי קבוצות כדורגל בישראל
קטגוריה:ישראלים שנולדו ב-1944
גינת הפלאים של רינת

גינת הפלאים של רינת היא סדרת טלוויזיה ישראלית ששודרה בערוץ הופ! בשנת 2010, בכיכובה של רינת גבאי.

== עלילה ==
בכל פרק רינת מגיעה לביתו של סבא ספי ומדברת איתו בסלון עד שהוא נרדם. ברגע שהוא נרדם, היא יוצאת לגינת הבית היבשה, שם היא פוגשת חברים חדשים ופותרת בעיות. במהלך פרקי הסדרה מושרים שירים מקוריים על ידי דמויות הסדרה.

== דמויות ==
* רינת (רינת גבאי): ילדה בעלת שתי צמות המבקרת את סבה הישנוני בביתו, וברגע שהוא נרדם היא יוצאת לגינה היבשה שלו.
* סבא ספי (ספי ריבלין): סבא של רינת, שתמיד שוכח איפה המשקפיים שלו. בכל פרק הוא נרדם במהלך שיחה עם רינת.
* שושן (גיא פרידמן): שושן לבן וחבר של שושנית.
* שושנית (רוית יעקב): שושנה אדומה וחברה של שושן.
* שקשוקה (דודי גזית): חתול שגר בגינה.
* שרקנית (ניקול ליידמן): ילדה אילמת שבמקום לדבר היא שורקת ומכאן שמה.
* באר הקסמים: באר יבשה שיכולה לדבר.

== קישורים חיצוניים ==
* 

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:רינת גבאי
אנדריי פטלאו

יונוץ אנדריי פטלאו (ברומנית: Ionuț Andrei Peteleu נולד ב-20 באוגוסט 1992) הוא כדורגלן רומני המשחק בקישווארדה בעמדת המגן ימני.

פטלאו החל את דרכו בגלוריה ביסטריצה ושיחק בכל הנבחרות הצעירות של מולדתו. גם שיחק בפטרולול פלוישט. ב-18 במאי 2013 כבש את שערו הראשון והיחיד בליגה הרומנית במדי טרגו מורש נגד דאצ'יה מיובן מהליגה השנייה ברומניה שנגמר 1-1. בינואר 2016 הוא נבחן בסלטיק הסקוטית, אבל לא הרשים את המאמן רוני דיילה ושוחרר אחרי כשבוע.

בשנים 2016-2020 הוא שיחק בצ'.פ.ר. קלוז'. הוא זכה עם קבוצתו באליפות הליגה פעמיים ובשנת 2018 בסופר קאפ הרומני. בשנת 2020 הוא עבר לשריף טירספול אך עזב אותה לאחר 8 משחקים וחזר לרומניה. באוגוסט 2021 הוא חתם ב"קישווארדה" ההונגרית.

בעבר היה חלק מנבחרות הנערים והנוער של מולדתו, וכן רשם שש הופעות בנבחרת הצעירה.

== קישורים חיצוניים ==

קטגוריה:כדורגלנים רומנים
קטגוריה:מגני כדורגל רומנים
קטגוריה:ביסטריצה: כדורגלנים
קטגוריה:כדורגלני גלוריה ביסטריצה
קטגוריה:כדורגלני פטרולול פלוישט
קטגוריה:כדורגלני טרגו מורש
קטגוריה:כדורגלני צ'.פ.ר. קלוז'
קטגוריה:כדורגלני שריף טירספול
קטגוריה:רומנים שנולדו ב-1992
כיכר היהלום

כיכר היהלום (במקור בקטלאנית: La plaça del Diamant) הוא רומן שנכתב על ידי סופרת הקטלאנית מרסה רודורדה בשנת 1962.

הרומן משתמש בזרם התודעה. הוא קרוי על שם כיכר הנמצאת במחוז גרסיה (Gràcia) שבברצלונה. הוא נכנס לרשימת הספרים הקנוניים של הרולד בלום, ונחשב לפסגת יצירתה של רודורדה. הרומן תורגם ליותר משלושים שפות והוא נחשב לאחת היצירות החשובות ביותר של הספרות העכשווית הקטלאנית. רומן זה גם נלמד כחלק מתוכנית הלימודים בתיכונים בקטלוניה.

הרומן מתאר את ברצלונה בתקופת הרפובליקה הספרדית השנייה ומלחמת האזרחים הספרדית, לפני, במהלך ואחרי המלחמה, ואת מאבקי החיים של אישה צעירה, התמודדותה עם מערכת יחסים בין שני גברים, ובנוסף את התפתחותה מכניעה כמעט מוחלטת לבגרות ועצמאות בחייה. הרומן מתאר בצורה נאמנה את  החיים בברצלונה של אותה תקופה, באיזון בין הפסיכולוגיזם לנטורליזם.

== עיבודים ==
רומן זה הפך לסרט ב-1982 בבימויו של Francesc Betriu, והוליד מספר  עיבודים לתיאטרון, כולל מחזה בבימויו של Joan Ollé בשנת 2004.

==תרגום לעברית==
*רמי סערי (תרגום), כיכר היהלום, ירושלים: כרמל, 2007. 

קטגוריה:ספרי 1962
קטגוריה:ספרי הוצאת כרמל
מנוע אארוספייק

מנוע אארוספייק ליניארי XRS-2200 במהלך ניסוי לטובת תוכנית ה-[[X-33.]]
מנוע אארוספייק (באנגלית: aerospike engine) הוא מנוע רקטי שמתאפיין ביעילות אווירודינמית בטווח רחב של גבהים. בגבהים נמוכים המנוע יעיל ב-25%-30% ממנועים רקטיים סטנדרטיים, בתנאים בהם הדחף הוא הקריטי ביותר. מנועי אארוספייק נוסו לטובת מספר תוכניות פיתוח וניסוי ומהווה בסיס לדגמי רכב חלל שלב-בודד-למסלול (SSTO). 

==קישורים חיצוניים==

קטגוריה:אווירודינמיקה
קוקיים

קוקיים או קוקיות קרקע אמריקאיות (שם מדעי: Neomorphinae) היא תת-משפחה של עופות ממשפחת הקוקייתיים, החיה רק באמריקה הצפונית.

בני קבוצה זו הם עופות קרקע הנוטים לעוף לעיתים רחוקות ובמקום זה רצים במהירות ונעזרים בזנב ארוך ורגליים גדולות וארוכות. הם מצויים במגוון בתי גידול באמריקה הצפונית, כולל במדבריות הצחיחים. בניגוד לשאר בני המשפחה הם דואגות לצאצאיהם לבד ואינם נטפלות למינים אחרים. רק 2 סוגים (Tapera וDromococcyx) מזכירים בהתנהגותם את שאר הקוקיות והן קטנות יותר, חיות על העצים ומטילות את ביציהם בקיני עופות אחרים.

==מיון==
*תת-משפחה קוקיים (Neomorphinae)
**סוג Dromococcyx בו 2 מינים
**סוג קוקייה רצנית (Geococcyx) - בו 2 מינים
**סוג ומין יחיד קוקיית קרקע קטנה (Morococcyx erythropygus)
**סוג Neomorphus - בו 5 מינים
**סוג ומין יחיד קוקייה מפוספסת (Tapera naevia)

==קישורים חיצוניים==

* 

*
משחקי עולם פתוח

משחקי עולם פתוח (באנגלית: Open world) הוא כינוי למשחקי וידאו בהם השחקן יכול לנוע בחופשיות בעולם וירטואלי וניתן לו חופש רחב לבחור את דרכו באופן יחסי לשאר משחקי הווידאו בהם השחקן מוגבל לקווים מוכתבים מראש של העלילה. ממשחקי עולם פתוח נעדרים מחסומים בלתי נראים אותם לא ניתן לעבור, הנמצאים במרבית המשחקים שאינם עולם פתוח. 

במשחקי עולם פתוח עדיין קיימות מספר הגבלות שמונעות מהשחקן לנוע בחופשיות, לעיתים מסיבות של מגבלות טכניות ולעיתים מסיבות של הגבלות עלילת המשחק, כגון אזורים נעולים שעל השחקן לפתוח או שטחים גבוהים שעל השחקן לשפר את מיומנותו כדי לטפס עליהם.

הייחודיות הרבה של משחקים אלו היא בכך שהם נותנים לשחקן אפשרות לפתח את הדמות בה הם משחקים בכיוון בו הם רוצים ולשפר רק את הכישורים שהם מעוניינים בהם. פעמים רבות במשחקים אלו המטרה אינה לסיים את עלילת המשחק כפי שהוכתבה על ידי יצרנית המשחק, אלא לחקור את העולם ולגלות את צפונותיו תוך כדי ביצוע משימות צדדיות. פעמים רבות בחירות שבוחר השחקן מסוגלות לשנות לחלוטין את עלילת המשחק.

דוגמאות נפוצות למשחקי עולם פתוח ניתן למצוא במשחקי תפקידים המוניים ברשת (MMORPG), אשר מתרחשים בדרך כלל במתכונת זו ובמשחקים רבים נוספים שנמצאים תחת קטגוריה זו. בשנים האחרונות הלך סגנון זה והתפתח ואחוז המשחקים שיוצאים בסגנון זה עולה בהתמדה.

== משחקיות ועיצוב ==
משחקי עולם פתוח מתוכננים בצורה לא קבועה, המאפשרת לשחקן לבחור את דרכו האישית במשחק ומאפשרת מספר דרכים לבצע כל משימה. משחקים מסוימים מתוכננים כשילוב בין שלבים בסגנון עולם פתוח לשלבים בעלי תווים כלליים. הביקורות נוטות לרוב לשפוט משחקי עולם פתוח בהתבסס על האם קיימות אפשרויות מעניינות להתנהל בעולם שלא בדרך הראשית המותווית על ידי יצרנית המשחק. משחקים מסוימים מהסוגה מתבססים על מקומות קיימים במציאות לצורך תכנון מפת המשחק.

אתגר תכנון מרכזי בתכנון משחקי עולם פתוח הוא מציאת האיזון הנכון בין חופש השחקן ברחבי העולם לצד קיומם של קווי עלילה של סיפור מרכזי. מאחר שפעמים רבות השחקן הולך בנתיב אותו המתכנן לא צפה, כותבי המשחק נאלצים למצוא דרכים יצירתיות לשרטט קו עלילה אשר לא יפגע בחופש השחקן. מסיבה זו, משחקי עולם פתוח יעדיפו לעיתים לחלק את העלילה המרכזית למספר רב של משימות קטנות יותר, או יעדיפו לפשט את העלילה הבסיסית.

==קישורים חיצוניים==

==הערות שוליים==

*
קטגוריה:סוגות משחקי וידאו
Ain't Your Mama

Ain't Your Mama (בעברית: אני לא אמא שלך) הוא סינגל של הזמרת האמריקאית ג'ניפר לופז.

השיר יצא לאור ב-7 באפריל 2016, על ידי אפיק רקורדס וניויוריקן רקורדס.

== רקע ==
במרץ 2016, שש שנים לאחר עזיבתה של לופז את חברת התקליטים "אפיק", חזרה לחברה והפיקה איתם אלבום שלם.

== ביקורות ==
מספר שעות לאחר השחרור של השיר, מקורות חדשותיים ציינו שאחד ממפיקי השיר הוא דוקטור לוק. מעריצים רבים זעמו בעקבות החדשות האלה, משום שהשיר שוחרר כמה שעות בלבד לאחר שנודע שהזמרת קשה הפסידה בתביעה המשפטית שהגישה כנגד דוקטור לוק.

כעבור מספר שעות, מעריצים רבים של הזמרת קשה פעלו להחרמת השיר של לופז.

ביום שלמחרת, משדר החדשות "E! News" הודיע שהשיר עצמו נכתב במשותף על ידי דוקטור לוק ומייגן טריינור עוד בשנת 2014, לפני שקשה הגישה את תביעתה נגד דוקטור לוק. משדר החדשות הודיע גם שהשיר במקור נועד לאלבום הבכורה של טריינור (Title), אולם בסוף טריינור החליטה שלא להשתמש בשיר.

== וידאו קליפ ==
הווידאו קליפ של השיר הועלה לאתר יוטיוב ב-6 במאי 2016. שלושה ימים לאחר שהקליפ הועלה, הוא זכה ליותר מ־11 מיליון צפיות. ב־17 ביוני של אותה שנה, כחודש וחצי לאחר העלאת הקליפ, הוא הגיע ל־100 מיליון צפיות.

נכון למאי 2022, הקליפ זכה לכ-826 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|15,000
|-
!איטליה (FIMI)
|פלטינה 2×
|100,000
|-
!ארצות הברית (RIAA)
|זהב
|500,000
|-
!גרמניה (BVMI)
|פלטינה
|400,000
|-
!דנמרק (IFPI Denmark)
|זהב
|30,000
|-
!ספרד (PROMUSICAE)
|פלטינה 3×
|120,000
|-
!פולין (ZPAV)
|יהלום
|100,000
|-
!צרפת (SNEP)
|יהלום
|250,000
|-
| colspan="3" | <small>מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!צרפת
| rowspan="6" |7 באפריל 2016
| rowspan="6" |הורדה דיגיטלית
|תקליטי RCA
|
|-
!גרמניה
| rowspan="3" |סוני מיוזיק
|
|-
!איטליה
|
|-
!ספרד
|
|-
!בריטניה
|תקליטי RCA
|
|-
! rowspan="4" |ארצות הברית
| rowspan="4" |ניויוריקן • אפיק • סוני מיוזיק

|
|-
| rowspan="2" |12 באפריל 2016
|רדיו להיטים
|
|-
|רדיו קצבי
|
|-
|10 במאי 2016
|רדיו להיטים <small>(הוצאה מחודשת)</small>
|
|-
!איטליה
|13 במאי 2016
|רדיו להיטים
| rowspan="2" |סוני מיוזיק
|
|-
!גרמניה
|12 באוגוסט 2016
|תקליטור
|
|}

== קישורים חיצוניים ==

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי יעקב כשר
קטגוריה:שירים שנכתבו על ידי לאנצ'מאני לואיס
קטגוריה:שירים שנכתבו על ידי מייגן טריינור
קטגוריה:שירים שנכתבו על ידי סירקט
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:שירים על עבודה
קטגוריה:שירים עם נושאים פמיניסטיים
קטגוריה:מחלוקות סביב טענות לתועבה במוזיקה
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת אפיק רקורדס
שפייכרשטאדט

ממוזער

שפייכרשטאדט (בגרמנית: Speicherstadt, מילולית: "עיר המחסנים", במשמעות "אזור המחסנים") הוא אזור אחסנה הנמצא בעיר המבורג שבגרמניה והוא אזור האחסנה הגדול בעולם שבנייניו ניצבים על יסודות עץ, במקרה זה עצי אלון. האזור שוכן בנמל המבורג שברובע האפנסיטי (HafenCity) ונבנה בין השנים 1883 – 1927. אורכו של השפייכרשטאדט הוא 1.5 ק"מ והוא שזור בתעלות הטענה.

האזור נבנה כאזור סחר חופשי להעברת מטענים ללא תשלום מכס. החל משנת 2009 נמצא אזור האחסנה וסביבתו בתנופת שיפוצים. ב-5 ביולי 2015 הוכרז האזור כאתר מורשת עולמי על ידי אונסק"ו.

==היסטוריה==
מאז 1815 הייתה העיר העצמאית והריבונית של המבורג חברה בקונפדרציה הגרמנית, איחוד של ארצות מרכז אירופה שנוצר במסגרת קונגרס וינה, אך לא חברה באיחוד המכס הגרמני. עם הקמתה של הקיסרות הגרמנית ב-1871, לא יכלה המבורג עוד להיות גם אזור סחר חופשי וגם חלק מהקיסרות הגרמנית. על פי ההסכמים של 1888 הפכה המבורג להיות חלק מאזור המכס הגרמני והוקם בה נמל חופשי.

ב-1883 החלה הריסתו של אזור קרוויידר והיה צורך לפנות יותר מ-20,000 איש ממקום מגוריהם. בין השנים 1885 – 1888 החל להיבנות החלק הראשון של אזור האחסנה והבנייה נוהלה על ידי "חברת האחסנה של הנמל החופשי" (Freihafen-Lagerhaus-Gesellschaft), שקדמה ל"חברת הנמל והלוגיסטיקה של המבורג" (Hamburger Hafen und Logistik AG – HHLA). 

במלחמת העולם השנייה נהרס כ-50% משטח השפייכרשטאדט בהפצצות בעלות הברית. כמה מהמבנים שנחרבו לחלוטין לא נבנו מחדש וכיום הם מהווים את שטחו של "מרכז הסחר ההנזאי" (HTC).

ב-1991 הוכנס האזור לרשימת אתרי המורשת המוגנים של המבורג ומאז 2008 הוא מהווה חלק מרובע האפנסיטי. בניסיון להחיות מחדש את אזור העיר הפנימית, יזמה ממשלת המבורג את פיתוחו של אזור האפנסיטי, כמו למשל בניית "האולם הפילהרמוני של האלבה" (Elbphilharmonie).

==אדריכלות==
המחסנים נבנו עם מבני תמך שונים, אך המהנדס אנדריאס מאייר יצר שכבה חיצונית של לבנים אדומות בסגנון התחייה הגותית, שזורה במגדלים, גומחות ועיטורי טרקוטה מזוגגים. המחסנים מצויים בבניינים בני 10-7 קומות, עם כניסות מהיבשה ומתעלות שירות. אחד מהמחסנים הישנים ביותר הוא ה-Kaispeicher B, המשמש כיום כמשכן למוזיאון הימי הבינלאומי של המבורג.

==שימוש==
השפייכרשטאדט מהווה כיום אטרקציה תיירותית בהמבורג. במקום פועלים כמה מוזיאונים, כגון מוזיאון המכס הגרמני, ארץ הפלאות המיניאטורית (Miniatur Wunderland, דגם רכבת), "הצינוק של המבורג" (Hamburg Dungeon), והמוזיאון האפגני.

המבנים משמשים גם כמחסנים. נכון ל-2005 עברו בשפייכרשטאדט שליש מתוצרת השטיחים העולמית, וסחורות נוספות, כגון קקאו, קפה, תה, תבלינים, ציוד ימי, ומוצרי אלקטרוניקה.

==גלריה==
<gallery widths="220px" heights="220px">
2013-06-08 Highflyer HP L4706.JPG|מראה מן האוויר של השפייכרשטאדט
Speicherstadt 2008b.JPG|חזית אחד הבניינים
Hamburg-090613-0249-DSC 8346-Speicherstadt.jpg|בניין עיריית הנמל (Hafenrathaus)
Wasserschloss (Hamburg-HafenCity).hf.phb.ajb.jpg
 </gallery>

==קישורים חיצוניים==

* [http://www.hamburg-travel.com/attractions/hamburg-maritime/speicherstadt/ מידע על שפייכרשטאדט באתר התיירות של המבורג]
* [http://www.timetravelturtle.com/2014/04/speicherstadt-hamburg-germany/ אתר נוסף עם מידע על האזור]
* [http://www.amusingplanet.com/2015/07/speicherstadt-historic-warehouse.html אתר נוסף עם מידע על האזור]

קטגוריה:גרמניה: אתרי מורשת עולמית
קטגוריה:המבורג: מבנים
זמן מעוף

המונח זמן מעוף, או TOF (ראשי תיבות של: Time Of Flight)<ref></ref> מתאר מגוון רחב של שיטות למדוד את הזמן שנדרש לאובייקט, חלקיקי או אקוסטי, אלקטרומגנטי או גל אחר כדי לעבור מרחק בתווך מסוים. מדידה זו יכולה להיות בשימוש כזמן סטנדרטי (כגון ביצוע "מזרקת אטומים"), כדרך למדוד מהירות או אורך נתיב דרך תווך נתון, או כדרך ללמוד על החלקיקים עצמם או על התווך עצמו (כגון קומפוזיציה או קצב הזרימה). נסיעת חפץ עשויה להיות מזוהה באופן ישיר (למשל, יון בגלאי ספקטרומטריית מסה) או בעקיפין (למשל, אור מפוזר מתוך אובייקט בוולוסימטריית דופלר לייזר).

==הערות שוליים==

קטגוריה:ספקטרוסקופיה
דרקון מים

דרקון מים (שם מדעי: Physignathus) הוא סוג במשפחת החרדוניים ובו 2 מינים, אשר לעיתים מסווגים כמינים יחידים.

דרקוני המים הם חרדונים גדולים ומכוסי קוצים, המשווים להם צורת דרקון. הם חיים בדרום-מזרח אסיה בתאילנד, קמבודיה, וייטנאם, סין ואוסטרליה במגוון בתי גידול טרופיים אבל ליד מקווי מים מתוקים, בהם הם יכולים לשחות. 

לטאות אלה בעלות קוצים על גופם וראשם, לסתותיהם גדולות, עיניהם חדות ראייה וזנבם גדול. הם אוכלי בשר, בעיקר של חרקים ופרוקי-רגליים אבל גם מחולייתנים קטנים שימצאו. הם גם לא בוחלים בקניבליזם. 

הדרקונים מוכרים כחיות מחמד נפוצות המצריכים גידול מועט יחסית.

==מינים==
{| cellspacing="0" class="wikitable sortable"
! שם !! שם מדעי !! תמונה!! אורך
|-
| דרקון מים סיני || Physignathus cocincinus|| אורך: עד 80 ס"מ
|-
| דרקון מים אוסטרלי || Physignathus lesueurii|| אורך: עד 60 ס"מ
|}

==קישורים חיצוניים==

קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:חרדוניים
המרכז הבינלאומי לשימור ע"ש העיר רומא

המרכז הבינלאומי לשימור ע"ש העיר רומא (International Conservation Center – Città di Roma) הוא בית הספר הראשון בישראל המכשיר תלמידים, חוקרים ואנשי מקצוע בתחום השימור האדריכלי והאורבני. המרכז פועל מטעם רשות העתיקות ומארח חוקרים וסטודנטים מרחבי העולם.

המרכז נפתח לראשונה בשנת 2005 במבנה בית בן שתי קומות שהוקם במאה ה-19 בחלקה הדרומי של העיר העתיקה של עכו, בסמוך לחומה המשקיפה אל מפרץ חיפה. לאחר הכרזתה של העיר עכו כאתר מורשת עולמית על ידי אונסק"ו הוחלט כי יוקם מרכז בינלאומי לשיקום ושימור אדריכלי בעיר בשיתוף פעולה עם משרד התרבות של איטליה ובין רשות העתיקות ומשרד החינוך והתרבות<ref></ref>. בשנת 2009 נחתם חוזה שותפות עם ראש עיריית רומא, ג'אני אלמאנו, שהגיע לישראל כדי לחנוך את כיכר רומא בירושלים. בחודשים אוקטובר 2009 – יוני 2010 נערכו פעולות שימור מטעם רשות העתיקות בבניין מרשים מהתקופה העות'מאנית. בפרעות שהיו בעיר, ב-2021 הועלה המבנה באש ונשרף עד היסוד. המרכז קיבל את "פרס דן דוד" של אוניברסיטת תל אביב עבור שיתוף הפעולה עם איטליה בתחום שימור המורשת של ימי הביניים בעיר.

== קישורים חיצוניים ==

== הערות שוליים ==

קטגוריה:עכו: מבנים
קטגוריה:עכו: היסטוריה
קטגוריה:רשות העתיקות
קטגוריה:ישראל: מוסדות לימוד
קטגוריה:עכו: חינוך
חרדון מזוקן

חרדון מזוקן או דרקון מזוקן (שם מדעי: Pogona) הוא סוג במשפחת החרדוניים המצוי במישורי ומדבריות אוסטרליה. חרדון זה הוא בעל "זקן" (בצעירותם הזקן רך) המשמש להגנה וחיזור.

לטאות אלו חיות רק באוסטרליה והם נפוצים במגוון של בתי גידול מערבות עשב וחורשות אקליפטוסים עד למדבריות יבשים. הם גדלים עד לאורך של 60 ס"מ ולמשקל עד 600 גרם, והם בעלי קוצים על רוב חלקי גופם, אך הבולט מכולם הוא ה"זקן" שיכול להתנפח כדי להרתיע פולש.

החרדון המזוקן ניזון מחרקים או מעלים ואינו מרבה בשתייה, תכונות ההופכות אותו לחיית מחמד במקומות שונים.

החרדון המזוקן הוא אחד מיני הזוחלים הנפוצים ביותר בשבי עקב הסתגלותו והנוחות שבגידולו, כאשר זוחלים אחרים צריכים השקעות שונות ומגוונות בגידולם, החרדון זקוק למעט על מנת לחיות בסוג של רווחה בשבי. אך כמובן, שככל בעלי החיים האקזוטיים בשבי, לא יוכל החרדון לשגשג באמת ולכן, חיים מיטיבים לחרדון המזוקן יהיו בטבע האוסטרלי לשם הוא שייך.

מוטב לא לקנות חרדונים מזוקנים בפרט או חיות אקזוטיות בכלל על מנת לא לתרום לסחר וריבוי שלהן, שלא כמו חיות מבויתות (כלבים וחתולים), חיות אקזוטיות לא ישגשגו בשבי ואף יפגעו או ימותו בטרם עת, במרבית המקרים.

==מיון==
*סוג חרדון מזוקן (Pogona)
**חרדון מזוקן מזרחי (Pogona barbata)
**חרדון מזוקן ננסי (Pogona henrylawsoni)
**חרדון מזוקן קימברלי (Pogona microlepidota)
**חרדון מזוקן מערבי (Pogona minor)
**חרדון מזוקן נוראלבור (Pogona nullarbor)
**חרדון אוסטרלי מזוקן (Pogona vitticeps)

==קישורים חיצוניים==

קטגוריה:חרדוניים
אליסון ריצ'מן

אליסון ריצ'מן (באנגלית: Alyson Richman) היא סופרת אמריקאית. היא ידועה בעיקר בשל ספרה אהבה אבודה, סיפור על בעל ואישה אשר הופרדו בראשית מלחמת העולם השנייה, מיד לאחר נישואיהם. משפחתו של הבעל הצליחה לקבל אשרות כניסה לארצות הברית, גם לאשתו, אבל היא סירבה לעזוב את משפחתה ונשארה בפראג עד למשלוח לגטו טרזין ומשם לאושוויץ. הקשר ביניהם ניתק עד לאיחודם 60 שנה מאוחר יותר בחתונת נכדיהם. ספריה תורגמו ליותר מ-15 שפות וזכו להכרה בארצה ובעולם.

==ביוגרפיה==
ריצ'מן סיימה את לימודיה במכללת ולסלי בשנת 1994 וזכתה במלגת לימודים ע"ש תומאס ווטסון. ריצ'מן מתגוררת עם בעלה בלונג איילנד, ניו יורק.

==ספריה==
* 2000: The Mask Carver's Son: A Novel
* 2006: "הציור האחרון של ואן גוך" (The Last Van Gogh: A Novel)
* 2011: אהבה אבודה (The Lost Wife)
* 2012: The Rhythm of Memory
* 2014: גן המכתבים (The Garden of Letters)
* 2015: A Splendid Gift
* 2016: "שעות הקטיפה" (The Velvet Hours)
* 2019: "סוד העננים" (The Secret of Clouds)
* 2021: "מועדון שישי בערב" (The Friday Night Club), במשותף עם סופיה לונדברג ומ.ג'. רוז
* 2022: The Thread Collectors

==קישורים חיצוניים==
* [http://www.alysonrichman.com דף הבית של אליסון ריצ'מן] 
* [https://www.facebook.com/thelostwife דף הפייסבוק של אליסון ריצ'מן]
* Dori, N. (2018). [http://redfame.com/journal/index.php/smc/article/view/2845 The rescue of French Jews during the Second World War as reflected in two novels: The Nightingale by Kristin Hannah and The Velvet Hours by Alyson Richman]. Studies in Media and Communication, 16(1)
* 

==הערות שוליים==

קטגוריה:ניו יורק: אישים
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
אלבטרוס מטוסים

מטוסי אלבטרוס D.III
שחזור של אלבטרוס D.V
אלבטרוס מטוסים (בגרמנית: Albatros Flugzeugwerke) הייתה חברה גרמנית לייצור מטוסים, אשר התפרסמה בעיקר בשל כך שייצרה מטוסי קרב עבור שירות האוויר הגרמני במלחמת העולם הראשונה. 

החברה הוקמה בברלין בשנת 1909 בידי ולטר הות ואוטו וינר. החברה ייצרה כמה ממטוסי הקרב המוצלחים ביותר של מלחמת העולם הראשונה, ביניהם האלבטרוס D.III והאלבטרוס D.V. החברה מוזגה לתוך חברת פוקה-וולף בשנת 1931.

==היסטוריה==
חברת אלבטרוס הוקמה בברלין בשנת 1909 בידי ולטר הות (1875–1964) ואוטו וינר (1873–1941). בתחילה בנתה החברה מטוסים מדגם אנטואנט VII. בשנת 1912 ייצרה החברה חמישה מטוסים מדגם "אלבטרוס F-2". מטוסים אלו היוו למעשה שדרוג של המטוס הצרפתי "פרמן III" (ומכאן האות F). עם זאת, מנוע גינום שהיה בשימוש במטוסי הפרמן, הוחלף במטוסי האלבטרוס במנוע חדיש יותר מדגם ארגוס. ארבעה מטוסים נמכרו לממלכת בולגריה, והם לקחו חלק במלחמת הבלקן הראשונה ומלחמת הבלקן השנייה.

בין השנים 1912-1914, שימש כמעצב הראשי של החברה ארנסט היינקל, וביוזמתו החלה החברה לייצר מטוסי הפצצה בעלי שני מושבים, וכן מטוסי סיור. רוברט תן פיתח עבור החברה מטוסי קרב בעלי מושב אחד. בתקופת מלחמת העולם הראשונה, הגיעה החברה לשיאה. היא סיפקה מטוסים בכמויות לשירות האוויר הגרמני, ובין המטוסים הבולטים שייצרה ניתן למנות את האלבטרוס D.III והאלבטרוס D.V. עד סוף המלחמה בנתה החברה למעלה מ-10,300 מטוסים.

לאחר המלחמה המשיכה החברה לייצר מטוסים במספרים קטנים יותר. בשנת 1931 היא אוחדה עם חברת פוקה-וולף.

==רשימת מטוסי אלבטרוס==
מטוסים שפותחו ב-1914:
* אלבטרוס B.I
* אלבטרוס W.1
* אלבטרוס B.II
מטוסים שפותחו ב-1915:
* אלבטרוס B.III
* אלבטרוס B
* אלבטרוס C.I
* אלבטרוס C.III
* אלבטרוס C.Ia
מטוסים שפותחו ב-1916:
* אלבטרוס D I
* אלבטרוס D.II
*אלבטרוס D.III
* אלבטרוס D.IV
* אלבטרוס G.I
* אלבטרוס G.II
* אלבטרוס G.III
* אלבטרוס W.4
מטוסים שפותחו ב-1917:
* אלבטרוס C.IX
* אלבטרוס C.X
* אלבטרוס L 30
* אלבטרוס D.V
* אלבטרוס D.VII
* אלבטרוס Dr.I
מטוסים שפותחו ב-1918:
* אלבטרוס C.XII
* אלבטרוס C.XIII
* אלבטרוס D.X
* אלבטרוס C.XIV
* אלבטרוס C.XV
* אלבטרוס D.XI
* אלבטרוס D.XII
* אלבטרוס D.VI
* אלבטרוס D.IX
* אלבטרוס Dr.2
* אלבטרוס J.I
* אלבטרוס s J.II

==קישורים חיצוניים==

* [https://web.archive.org/web/20030516075219/http://www.luftfahrtmuseum.com/htmi/ith/albatros.htm אלבטרוס] באתר מוזיאון התעופה הווירטואלי 
* [http://www.wwiaviation.com/gallery-albatros-fighters.html רשימה מלאה של מטוסי אלבטרוס כולל תמונות] באתר תעופה במלחמת העולם הראשונה 
קטגוריה:יצרני מטוסים גרמניים
אליסיה מצ'אדו

יוסאף אליסיה מצ'אדו פז'ארדו (בספרדית: Yoseph Alicia Machado Fajardo; נולדה ב-6 בדצמבר 1976) היא שחקנית, דוגמנית, זמרת ומנחת טלוויזיה ונצואלית. מיס תבל לשנת 1996.

==ביוגרפיה==
אליסיה מצ'אדו נולדה בשנת 1976 בעיר מרקאי שבוונצואלה. ב-1995 נבחרה למיס ונצואלה. שנה לאחר מכן הוכתרה כמיס תבל. במהלך שנת כהונתה התעוררה שערורייה סביב העלייה הניכרת במשקלה, ובין מותחי הביקורת עליה היה דונלד טראמפ, מבעלי השליטה בארגון מיס תבל. נפוצה שמועה שארגון מיס תבל שקל להדיח אותה מתוארה ולמנות את סגניתה כמיס תבל, אך נשיאת ארגון מיס תבל הכחישה שמועה זו.

ב-1998 החלה להופיע בתפקיד הראשי באופרת הסבון הפופולרית "סמנתה", ועל תפקידה זכתה בפרס בספרד ובניו יורק.

ב-1999 הוציאה את אלבומה הנקרא “Alicia En El Pais De Las Maravillas”. באותה שנה כיכבה בטלנובלה המקסיקנית "Infierno en el paraíso" בדמותה של מריאן אורדיילס. 

ב-2001 שיחקה תפקיד משני בטלנובלה "סוד האהבה".

בשנים 2004–2005 הופיעה בפרסומות רבות לטלוויזיה וקידמה מוצרי דיאטה שונים.

ב-2005 השתתפה בגרסה הספרדית של תוכנית המציאות "החווה".

ב-2006 הופיעה בתוכנית מציאות במקסיקו, באותה שנה הופיעה בגיליון של הגרסה המקסיקנית של מגזין "פלייבוי", ובכך נהייתה מיס תבל הראשונה שהצטלמה בעירום לפלייבוי.

בשנת 2007 גילמה את דיאנה בסדרת הפשע המקסיקנית "הפנתר", אודות איש צעיר אשר נלחם בפשע במקסיקו סיטי.

בשנת 2023 הופיעה בפרק של סדרת האנתולוגיה המקסיקנית "Amores que engañan"של ערוץ לייפטיים הלטיני.    

== חיים אישיים ==
בשנת 2008 ילדה את בתה. במאי 2016 קיבלה אזרחות אמריקאית.

במהלך מערכת הבחירות לנשיאות ארצות הברית 2016 הזכירה המועמדת הדמוקרטית, הילרי קלינטון כיצד בייש המועמד הרפובליקני, דונלד טראמפ, את מצ'אדו, וכינה אותה "מיס פיגי" (בעקבות עלייתה במשקל) ו"מיס עוזרת בית" (בעקבות מוצאה מדרום אמריקה).

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה ונצואליות
קטגוריה:מנחות טלוויזיה ונצואליות
קטגוריה:זמרות ונצואליות
קטגוריה:דוגמניות ונצואליות
קטגוריה:זוכות מיס ונצואלה
קטגוריה:משתתפות בתחרות מיס תבל 1996
קטגוריה:זוכות מיס תבל
קטגוריה:מהגרים מוונצואלה לארצות הברית
קטגוריה:ונצואליות שנולדו ב-1976
קטגוריה:ונצואלים שנולדו ב-1976
שבתי זוסמן

רבי שבתי זוסמן הכהן היה רב בפולין ובהולנד, מחבר הספרים מאיר נתיב ועמודי כסף.

==ביוגרפיה==
נולד לרבי אליעזר זוסמן נכדו של רבי מאיר כ"ץ, אביו של בעל הש"ך. כפי הנראה בצ'חנוביץ שבפולין שם גם כיהן ברבנות. 

משנת תקל"א עד תקל"ב שימש ברבנות בסוקולוב שבפולין, ואחר כך בלייוורדן שבהולנד.

נפטר בעיירה שדליץ.

==יצירותיו==
החיבור "מאיר נתיב" (ג׳ חלקים, אלטונא תקנ"ג-תקס"ב) נדפס בחייו הוא ציונים לכל הלכות הש"ס המבוארות ברש"י ובתוספות במקומות ובמסכתות אחרות, וכן הוספות ל"מסורת הש"ס". החיבור הודפס בשנית בתלמוד בבלי דפוס זיטאמיר וכן בחלק ממהדורות דפוס וילנא, אך לא במהדורה השלישית והנפוצה של ש"ס וילנא. וכן נדפס במספר מהדורות חדשות של הש"ס.

ספרו בהלכה "עמודי כסף" על דיני נדה וטריפות ושו"ת, נדפס על ידי נכדו משה ישראל בווארשה תרמ"ד.

==קישורים חיצוניים==
*
*
*
* 

==הערות שוליים==

קטגוריה:רבנים פולנים
קטגוריה:רבנים הולנדים
קטגוריה:מחברי ספרות תורנית
השושנה המקועקעת (סרט)

השושנה המקועקעת (באנגלית: The Rose Tattoo) הוא סרט קולנוע אמריקאי משנת 1955 המבוסס על מחזה בשם זהה מאת טנסי ויליאמס שהשתתף בכתיבת התסריט.

בתפקידים הראשיים מככבים אנה מניאני וברט לנקסטר. זה היה סרטה הראשון של מניאני בהוליווד. היא הייתה מועמדת לשחק במחזה הזה בברודוויי אך דחתה את ההצעה בגלל חוסר שליטה טובה באנגלית.

העלילה מתרחשת בשכונה של מהגרים סיציליאנים קשיי יום בלואיזיאנה. התסריט האנגלי משובץ בהרבה מילים ומשפטים באיטלקית.

הסרט זכה בשלושה פרסי אוסקר:
*פרס אוסקר לשחקנית הטובה ביותר - אנה מניאני.
*פרס אוסקר על העיצוב האמנותי.
*פרס אוסקר לצילום הטוב ביותר.
הסרט היה מועמד לחמישה פרסי אוסקר: על העריכה, התלבושות, העריכה והפסקול. מריסה פאוואן הייתה מועמדת לפרס אוסקר לשחקנית המשנה הטובה ביותר אך הפסידה לג'ו ואן פליט (המשחקת בסרט זה) על משחקה בקדמת עדן אך זכתה בקטגוריה זו בפרס באפטא.

אנה מניאני זכתה בפרס גלובוס הזהב ובפרס באפט"א לשחקנית הטובה ביותר.

כדי לקדם את הפצת הסרט חובר השיר "השושנה המקועקעת" שלא מופיע בסרט. השיר הפך ללהיט בביצוע של פרי קומו.

==תקציר העלילה==
סרפינה דלה רוזה (אנה מניאני) היא תופרת הגרה עם בעלה רוזריו ובתה רוזה (מריסה פאוואן) בשכונת מהגרים איטלקיים מסיציליה. בעלה עובד כנהג משאית המעביר מטעני בננות שמתחתם סחורה אסורה (סמים?). סרפינה מעריצה את בעלה שיש על עור חזהו קעקוע של שושנה (ליתר דיוק - ורד). היא לא יודעת שיש לו מאהבת בהסתר. באחד הלילות הוא פורץ מחסום משטרתי, נורה ונשרף במשאית. סרפינה מבקשת לשרוף את גופתו החרוכה בניגוד לעמדת הכומר, ושמה את כד האפר בחדרה.

סרפינה נכנסת למצב של אבל פתולוגי, מזניחה את עצמה ובגדיה ומתעמתת באופן קבוע עם בתה המתבגרת רוזה. כשרוזה מציגה בפניה את חברה ג'ק האנטר המשרת כמלח בצי היא מכריחה אותו להישבע לפני פסל המדונה שלא חילל את תומתה ורק אז היא מרשה לו לנשק את ידה.

המצב משתנה כאשר נכנסת לביתה לקוחה בשם בייסי (ג'ו ואן פליט) ובלהט הוויכוח שמתפתח ביניהן היא מטיחה בה שלבעלה הייתה מאהבת וכי רבים יודעים מזה. סרפינה ההמומה מתקשה להאמין שבעלה המנוח בגד בה. היא ממהרת לכומר ומבקשת שייגלה לה אם בעלה התוודה בפניו על כך. הכומר מסרב לגלות לה והיא מתנפלת עליו. נשות השכונה מתנפלות עליה וגבר בשם אלוורו (ברט לנקסטר) מחלץ אותה ומביאה לביתה.

אלוורו הוא נהג משאית רווק, הוא מנסה לחזר אחרי סרפינה אבל היא מסרבת מתוך כבוד לבעלה המנוח. הוא מבקש להרשים אותה על ידי קעקוע של שושנה על חזהו אבל סרפינה נרתעת מזה. הוא לוקח אותה למועדון בו נהג בעלה לבלות והיא מתעמתת עם המאהבת שלו. כשהמאהבת חושפת את חזה ומראה שגם לה יש קעקוע של שושנה כאות אהבתה לרוזריו מתנפלת עליה סרפינה ואלוורו מפריד ביניהן.

אלוורו מחזיר אותה הביתה שם היא מנפצת את כד האפר של בעלה. היא קובעת עם אלוורו שיבוא אליה בהסתר בלילה. אלוורו מגיע שיכור ולא מסוגל לעשות דבר אלא לישון. למחרת הוא קם מטושטש, מגיע למיטתה של רוזה שהוא מזהה כסרפינה. לקול צעקותיה של רוזה מגיעה סרפינה ומגרשת אותו.

רוזה מחליטה להתחתן עם ג'ק לפני שיחזור לצי. הם עוזבים את הבית, רק אז מקבלת סרפינה את אלוורו לביתה.

==קישורים חיצוניים==

* [https://www.youtube.com/watch?v=aZBiJFHZ1SA קדימון לסרט "השושנה המקועקעת], באתר יוטיוב
* [https://www.youtube.com/watch?v=qDFl3YpdPxQ השיר "השושנה המקועקעת" + מילים בביצוע פרי קומו], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי פרמאונט
קטגוריה:זוכי אוסקר: עיצוב ההפקה הטוב
קטגוריה:סרטי ברט לנקסטר
קטגוריה:סרטים אמריקאיים משנת 1955
טום גולה

תומאס ג'וזף "טום" גולה (באנגלית: Thomas Joseph "Tom" Gola; 13 בינואר 1933 - 26 בינואר 2014) היה כדורסלן ופוליטיקאי אמריקאי ששיחק בליגת ה-NBA בין השנים 1955–1966. גולה התאפיין כשחקן רבגוני ושלם המסוגל לשחק במספר עמדות, הודות לקומתו הגבוהה (1.98 מטרים), שליטתו הטובה בכדור ויכולות המסירה שלו. על אף ששיחק לרוב בעמדות הקלע והסמול פורוורד הצטיין בהורדת כדורים חוזרים, ולאורך הקריירה אסף כ-8 ריבאונדים בממוצע למשחק. בשנת 1976 הוצג כחבר בהיכל התהילה של הכדורסל.

==מכללות==
גולה נולד בעיר פילדלפיה שבפנסילבניה, והחל ללמוד ב"תיכון לה סאל" המקומי בשנה בה סיים את לימודיו פול אריזין. בשנת 1951 פתח את קריירת המכללות שלו באוניברסיטת לה סאל, ובשנת 1954 הוביל אותה לזכייתה הראשונה באליפות ליגת המכללות. בסיום אותה עונה זכה בפרס השחקן המצטיין של הטורניר, וכן בתואר שחקן העונה בליגת המכללות. בעונה הבאה, שהייתה האחרונה שלו במכללה, הוביל את לה סאל לגמר אליפות המכללות, בו הפסידה לאוניברסיטת סן פרנסיסקו של ביל ראסל וקיי סי ג'ונס. לאורך תקופתו בלה סאל העמיד ממוצעים של 20.9 נקודות ו-19.0 ריבאונדים למשחק. גולה מחזיק בשיא הריבאונדים של טורניר ה-NCAA, עם 2,201 הריבאונדים בסך הכול.

==קריירה מקצועית==
גולה נבחר על ידי פילדלפיה ווריורס כבחירה טריטוריאלית בדראפט ה-NBA לשנת 1955. בעונתו הראשונה בווריורס חבר לפול אריזין וניל ג'ונסטון, אשר הובילו את הקבוצה לאליפות ה-NBA. גולה קלע 10.8 נקודות למשחק באותה עונה, וזכה למקום ברוטציה הודות לתרומתו בהגנה, בריבאונד ובהובלת הכדור. ב-5 העונות הבאות המשיך לשמש כשחקן חמישייה, השתתף 3 פעמים במשחק האולסטאר ורשם לאורך התקופה ממוצעים של 14.2 נקודות, 10.3 ריבאונדים ו-4.8 אסיסטים למשחק. בשנת 1959 הצטרף לקבוצה הסנטר וילט צ'מברלין, אך למרות יכולתו המצוינת הודחה פילדלפיה מהפלייאוף פעם אחר פעם, לרוב מול בוסטון סלטיקס.

במהלך עונת נשלח גולה בטרייד לניו יורק ניקס, בתמורה לפורוורדים וילי נאולס וקני סירס. בשתי עונותיו הראשונות בניו יורק נבחר פעמיים נוספות למשחק האולסטאר, אך בהמשך נחלשה תרומתו והוא פרש ממשחק בסיום עונת , בגיל 33. באף אחת מ-4 העונות של גולה בניקס לא העפילה הקבוצה לפלייאוף.

==לאחר קריירת המשחק==
בשנת 1968 חזר גולה לאוניברסיטת לה סאל, כשמונה למאמן קבוצת הכדורסל. בשתי עונותיו בתפקיד הוביל את הקבוצה למאזן כולל של 37 ניצחונות ו-13 הפסדים. אולם הכדורסל של האוניברסיטה, שנחנך בשנת 1998, נקרא על שמו - "טום גולה ארנה".

בשנת 1968 נכנס גולה גם לחיים הפוליטיים, כשנבחר לבית המחוקקים של מדינת פנסילבניה, כנציג המפלגה הרפובליקנית. לאחר כשנה עזב את התפקיד והתמנה למנהל הכספים הראשי של העיר פילדלפיה. בשנת 1973, בסיום הקדנציה הראשונה שלו, סיים את תפקידו. ב-26 בינואר 2014 נפטר גולה, בגיל 81.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני פילדלפיה ווריורס
קטגוריה:כדורסלני סן פרנסיסקו ווריורס
קטגוריה:כדורסלני ניו יורק ניקס
קטגוריה:כדורסלני אוניברסיטת לה סאל
קטגוריה:בחירות דראפט של פילדלפיה ווריורס
קטגוריה:פנסילבניה: כדורסלנים
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1933
קטגוריה:אמריקאים שנפטרו ב-2014
IRAS 17423-1755

IRAS 17423-1755 (ידועה גם בשם Henize 3-1475) היא ערפילית פלנטרית הממוקמת בקבוצת הכוכבים קשת במרחק של 18,000 שנות אור מכדור הארץ.

עוצמת ההארה של הערפילית גדולה יותר מפי 12,000 מזו של השמש.

==קישורים חיצוניים==

 

קטגוריה:ערפיליות פלנטריות
קטגוריה:קבוצת הכוכבים קשת
HD 40409

HD 40409 הוא כוכב הממוקם בקבוצת הכוכבים דג זהב. הכוכב בעל בהירות נראית של 4.66 ובהירות מוחלטת של 2.47.

הכוכב נמצא במרחק של 86 שנות אור מכדור הארץ (26 פארסק) והוא בעל סיווג ספקטרלי של K2III.

מסתו של הכוכב היא 1.3 מסות שמש ורדיוסו גדול פי שבעה מרדיוס השמש.

==קישורים חיצוניים==
* 

קטגוריה:קבוצת הכוכבים דג זהב
קטגוריה:ענקים מסוג K
BB בדג זהב

BB בדג זהב (BB Doradus) הוא כוכב משתנה כפול שנמצא בקבוצת הכוכבים דג זהב ומורכב מננס אדום וננס לבן.

בהירותו הנראית של הכוכב משתנה בחדות בין דרגות 14.3 ל 19.3 והוא מוגדר כמשתנה דמוי נובה.

==קישורים חיצוניים==
* 

קטגוריה:קבוצת הכוכבים דג זהב
קטגוריה:נובות
רוז'ה קזאלה

רוז'ה קזאלה (בצרפתית: Roger Cazala, 1906, בומון-סור-סארת , צרפת – 1944, פלוסנבירג, גרמניה) היה ביולוג, חבר בתנועת ההתנגדות הצרפתית וחסיד אומות העולם מצרפת שנרצח על ידי הנאצים.

==קורות חיים==
קזאלה למד רפואה בסורבון והוכשר במכון פסטר. משנת 1933 היה רוקח ועובד מעבדה בשאטורו, מעבדה שהקים אביו. עם עליית המפלגה הנאצית לשלטון בגרמניה החל קזאלה לרחוש איבה לנאציזם ועם כיבוש צרפת במאי 1940 הצטרף לתנועת ההתנגדות הצרפתית. בשנת 1942 מת אביו וקזאלה קיבל לידיו את המעבדה וניהלה.

===פעילות להצלת יהודים במהלך מלחמת העולם השנייה===
בתקופת הכיבוש הנאצי בצרפת היה קזאלה חבר בארגון מחתרת צרפתי שהשתייך לתנועת ההתנגדות הצרפתית ונתמך על ידי המפלגה הקומוניסטית של צרפת. הוא סייע ליהודים במחוז אנדר על ידי הסתרתם בבתיהם של תושבים מקומיים וכן על ידי העברת יהודים מאזור צרפת הכבוש על ידי הגרמנים לאזור משטר וישי. יהודים אלה קיבלו מאוחר יותר מסמכי זהות מזויפים שבחסותם ניצלו מגירוש. קזאלה שמר את מסמכי הזהות המקוריים של יהודים אלה, בתקווה שהיהודים יוכלו להיעזר במסמכים אלה ולשוב לזהויותיהם המקוריות לאחר השחרור. בין היתר הסתייע קזאלה בפייר-מארי ז'רלייה ובארגון ההצלה "ידידות נוצרית" (Amitié Chrétienne), בראשו עמד פייר שאייה. לימים הוכרו ז'רלייה ושאייה אף הם בתור חסידי אומות העולם.

בשנת 1943 נתן קזאלה מקלט בביתו למשך 20 יום ליהודי שנמצא ברשימה של יהודים שיועדו לגירוש. לאחר מכן העביר את היהודי, פריימן שמו, לביתם של קרובי משפחתו שלו-עצמו בכפר בוזאנסה (Buzançais) במרכז צרפת. שם נותר פריימן במסתור עד פלישת בעלות הברית לנורמנדי ביוני 1944.

בסוף 1943 היה קזאלה אחד ממייסדי סניף של "החזית הלאומית" - אחד מארגוני התנועת ההתנגדות הצרפתית - במחוזו, מחוז אנדר. ישיבת ייסוד הסניף התקיימה בביתו.

ב-30 במאי 1944 עצרו סוכני גסטפו את קזאלה, עם מספר פעילי מחתרת נוספים באזורו. קזאלה הועבר בין מספר מחנות ריכוז, בהם דכאו, ולבסוף נספה במחנה הריכוז פלוסנבירג ב-14 באוקטובר 1944.
שלט רחוב ברחוב על שם קזאלה בשאטורו
בית המרקחת שהשתייך למשפחתו של קזאלה בשאטורו. צולם ב-2016

==הנצחה והכרה==
ב-1992 הכיר יד ושם ברוז'ה קזאלה בתור חסיד אומות העולם.

על שמו של קזאלה נקרא רחוב בשאטורו. בית המרקחת שהשתייך למשפחתו נמכר, אך שמו המקורי נשמר.

==קישורים חיצוניים==

* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי תנועת ההתנגדות הצרפתית
קטגוריה:מקבלי אות לגיון הכבוד
קטגוריה:חסידי אומות העולם שנרצחו
קטגוריה:צרפתים שנולדו ב-1906
קטגוריה:צרפתים שנפטרו ב-1944
AB בדג זהב

AB בדג זהב (AB Doradus) הוא מערכת בעלת ארבעה כוכבים מסוג PMS star בקבוצת הכוכבים דג זהב.

הכוכב העיקרי במערכת מסתובב במהירות הגבוהה פי 50 מכוכב השמש ויוצר שדה מגנטי חזק. כתוצאה מכך על הכוכב קיימים יותר כתמי שמש מאשר על השמש ומתרחשות על פניו התפרצויות שמש שהופכות אותו לכוכב הבזק. הכוכב הכפול AB בדג זהב B מקיף את הכוכב המרכזי במסלול ממוצע של 135 יחידות אסטרונומיות.

כוכב שלישי אשר נקרא בשם AB בדג זהב C הוא ננס אדום המקיף את הכוכב המרכזי במערכת במסלול קצר שבו הוא נמצא במרחק של 2.3 יחידות אסטרונומיות ממנו. זמן הקפתו של AB בדג זהב C הוא 11.75 שנים. הכוכב השלישי במערכת הוא אחד הכוכבים בעלי המסה הקטנה ביותר שנמצא אי פעם עם מסה של 93 מסות צדק. הוא קרוב לגבול של 75 - 83 מסות צדק שמתחתיו הוא היה מסווג כננס חום.

==קישורים חיצוניים==

* 

קטגוריה:קבוצת הכוכבים דג זהב
קטגוריה:מערכות מרובות כוכבים
קטגוריה:ננסים אדומים
קטגוריה:כוכבי הבזק
קטגוריה:כוכבי הסדרה הראשית מסוג K
דיק מקגווייר

ריצ'רד ג'וזף "דיק" מקגווייר (באנגלית: Richard Joseph "Dick" McGuire; 26 בינואר 1926 – 3 בפברואר 2010) היה כדורסלן ומאמן אמריקאי ששיחק בליגת ה-NBA בין השנים 1949–1960. בשנת 1993 הוצג כחבר בהיכל התהילה של הכדורסל כשחקן.

==קריירה מקצועית==
מקגווייר נבחר על ידי ניו יורק ניקס בבחירה השביעית של דראפט ה-NBA לשנת 1949. ב-8 עונותיו הראשונות שיחק במדי הניקס, ועזר לקבוצה להעפיל 3 פעמים לגמר ה-NBA, בעונות -, לצד מקס זסלופסקי, וינס בורילה והארי גלאטין. לקראת עונת הועבר בטרייד לדטרויט פיסטונס עבור בחירת דראפט, ושיחק בקבוצה במשך 3 עונות, בין היתר לצד ג'ורג' יארדלי, ג'ין שו, הארי גלאטין וביילי האוול.

מקגווייר התאפיין כמנהל משחק חכם ושקול, שניחן בראיית משחק מצוינת ויכולות מסירה גבוהות. ב-7 עונותיו הראשונות בניקס הוביל מקגווייר את הקבוצה באסיסטים, וב-10 מתוך 11 עונותיו ב-NBA דורג כאחד מעשרת מוסרי האסיסטים המובילים בליגה. במהלך הקריירה נבחר 7 פעמים להשתתף במשחק האולסטאר, ובעונת נבחר לחמישייה השנייה של העונה. ממוצעיו לאורך הקריירה הם 8.0 נקודות, 4.2 ריבאונדים ו-5.7 אסיסטים למשחק.

במהלך עונתו השלישית והאחרונה כשחקן הפיסטונס, , מונה מקגווייר למחליפו של רד רוצ'ה כמאמן הקבוצה, והחזיק בתפקיד של מאמן-שחקן עד סיום העונה. הוא המשיך לאמן את הקבוצה עד סיום עונת , ובכל ארבע עונותיו כמאמן העפילה דטרויט לפלייאוף. באמצע עונת החליף בניקס את המאמן הארי גלאטין, ואימן את הקבוצה בשנתיים הבאות, עד אמצע עונת בה החליף אותו רד הולצמן. מאזן הניצחונות הכולל של מקגווייר כמאמן ראשי ב-NBA עומד על 197 ניצחונות ו-260 הפסדים.

בשנת 1992 הוציאו הניקס לגמלאות את גופייתו של מקגווייר, עם המספר 15. בשנת 1993 הוצג מקגווייר כחבר בהיכל התהילה של הכדורסל, שנה לאחר שהוצג אחיו הצעיר אל מקגווייר, ששיתף איתו פעולה בניקס בין השנים 1951–1953. בכך הפכו האחים מקגווייר לצמד האחים היחיד אי פעם שהוצג בהיכל התהילה.

ב-3 בפברואר 2010 מת מקגווייר כתוצאה מקרע באבי העורקים, בגיל 84.

==קישורים חיצוניים==

* [http://www.basketball-reference.com/coaches/mcguidi01c.html סטטיסטיקות האימון ב-NBA], באתר Basketball-reference.com
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני ניו יורק ניקס
קטגוריה:כדורסלני דטרויט פיסטונס
קטגוריה:מאמני ניו יורק ניקס
קטגוריה:מאמני דטרויט פיסטונס
קטגוריה:כדורסלני אוניברסיטת סנט ג'ון בניו יורק
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:בחירות דראפט של ניו יורק ניקס
קטגוריה:מדינת ניו יורק: כדורסלנים
קטגוריה:אמריקאים שנולדו ב-1926
קטגוריה:אמריקאים שנפטרו ב-2010
הספרייה הרפואית על שם ברמן

הספרייה הרפואית ע"ש ברמן היא ספרייה אקדמית, הנמצאת בקמפוס עין כרם של האוניברסיטה העברית ובית החולים הדסה בירושלים. הספרייה משרתת את הקהילה האקדמית בקמפוס עין כרם, הכוללת חוקרים, מרצים וסטודנטים מתחומי מדעי הרפואה וכן את בתי החולים המסונפים:

== היסטוריה ==
הספרייה הרפואית נוסדה בשנת 1919 בסיועו של ד"ר יוליוס ירחע[https://www.nli.org.il/he/archives/NNL_ARCHIVE_AL990027786410205171/NLI] (1882-1963), רופא יהודי-אמריקני, יועץ בתחום רפואת הנשים ב בניו יורק. ירחע ליקט ספרות רפואית במטרה לייסד בסופו של דבר רשת ספריות רפואיות בארץ ישראל.
ירחע הוא אחיו של המהנדס ישעיהו ירחע, ממייסדי רעננה. בשנים הראשונות שימשה הספרייה כספרייה מרכזית, בעלת שלוחות ברחבי הארץ. הספרייה נקראה על שמו של יוליוס בשנת 1930.
בשנת 1966 היא צורפה לקמפוס הפקולטה לרפואה בעין כרם והפכה להיות "הספרייה הרפואית הלאומית". 
בשנת 1975 עברה הספרייה למשכנה הנוכחי, שנבנה בתרומתם של מוריאל ופיליפ ברמן מאלאנטאון שבפנסילבניה, ארצות הברית. משנת 2003 הספרייה הרפואית נמצאת תחת רשות הספריות של האוניברסיטה העברית.

באוסף הספרייה מצויים כ-560 אלף כרכים (מהם כ-60 אלף ספרים והיתר כרכי כתבי עת) וכ-60 מאגרי מידע.

== קישורים חיצוניים ==
* 

קטגוריה:האוניברסיטה העברית בירושלים: ספריות וארכיונים
קטגוריה:קמפוס האוניברסיטה העברית בעין כרם
קטגוריה:ספריות רפואיות
טינטין ואלף ארט

טינטין ואלף ארט (Tintin et l'Alph-Art) הוא הספר ה-24 בסדרת הקומיקס טינטין מאת הרז'ה. הרז'ה התחיל ליצור את טינטין ואלף ארט בשנת 1978, אולם הוא נשאר לא גמור בעת מותו בשנת 1983. 

לאחר מותו, הציע עמיתו של הרז'ה, בוב דה מור, להשלים את הספר, אולם אלמנתו של הרז'ה התנגדה לכך בטענה שבעלה לא חפץ בכך שישלימו את יצירותיו. בשנת 1986 אספה הוצאת הספרים Casterman את הדפים עליהם צייר הרז'ה את העלילה ופרסמה זאת כספר אחד. 

סופרים אחרים פרסמו גרסאות לא חוקיות של הספר, כשהם משלימים אותו. 

==עלילת הספר==
טינטין וקפטן האדוק מקבלים שיחת טלפון מזמרת האופרה ביאנקה קסטאפיורה, המודיעה להם שהיא מגיעה לבקרם במרלינספייק. האדוק, המתעב את שירתה של קסטאפיורה, נמלט לבריסל, לגלריית אמנות המציגה את יצירותיו של ראמו נאש, אמן שייצר את "אלף-ארט", יצירה אמנותית המבוססת על האלפבית עשוי מפרספקס. ביאנקה מגיעה לגלריה ומשכנעת את האדוק לרכוש את "אלף-ארט". 

בעליה של הגלריה, הנרי, מעוניין לפגוש את טינטין אבל נהרג בתאונת דרכים בדרך לפגישה. טינטין חוקר זאת ומגיע למסקנה כי זה היה רצח. טינטין מגלה כי הרוצח, מנהיג רוחני, איתר את בעל הגלריה באמצעות מיקרו-משדר שהיה חבוי בתליון של עוזרו. 

נעשים שני ניסיונות לרצוח את טינטין, אולם הוא שורד את שניהם. 

כדי לקדם את חקירתו, טינטין מחליט לבקר את המנהיג. אולם כשהוא נוחת בארצו, הוא מקבל איום על חייו המזהירו לעזוב את האזור. כאשר קסטאפיורה שומעת שטינטין נסע, היא מכניסה אותו לוילה של המנהיג, ומבשרת לו כי המנהיג עצמו נמצא ברומא. כשהם מגיעים לוילה הם פוגשים מספר מכרים – זוג תעשיינים מושחתים והאמיר בן קליש אזעב, עוד זמרת ואת רמו נאש. קסטאפיורה מתעקשת כי טינטין והאדוק יישארו בוילה בלילה. 

במהלך הלילה, טינטין מחפש בוילה, ומגלה חדר מלא בזיופים של ציורים אמנותיים. במהלך הלילה הוא מתגלה על ידי המנהיג המספר לו כי הוא זייפן, ומשתמש ביצירה "אלף-ארט" כזיוף המרכזי שלו. הוא מודיע כי בכוונתו להרוג את טינטין על ידי נוזל המוסתר בתוך יצירת אמנות מזויפת.

==קישורים חיצוניים==
*

קטגוריה:ספרי קומיקס
קטגוריה:ספרי 1986
קטגוריה:טינטין
משחק סגור

משחק סגור או פתיחת חייל המלכה הכפול היא פתיחת אב בשחמט שמאופיינת ברצף המהלכים הבאים:
# ד4 ד5

למהלך 1. ד4 יש את אותן יתרונות בפיתוח הכלים ובשליטה על המרכז כמו 1. ה4 אבל בניגוד לפתיחות המתחילות ברגלי המלך (1. ה4) שבהן הרגלי איננו מוגן לאחר המהלך הראשון, בפתיחות המתחילות ברגלי המלכה (1. ד4) - הרגלי מוגן על ידי המלכה הלבנה.

להבדל קטן זה יש השפעה עצומה על הפתיחה:
* גמביט המלך משוחק רק לעיתים רחוקות ברמת רב-אמן בעוד גמביט המלכה משוחק לעיתים תכופות בכל הרמות.
* במשחק סגור, המעברים בין הווריאציות חשובים יותר ונפוצים יותר מאשר במשחק פתוח.

== דוגמאות למשחק סגור ==
* 1. ד4 ד5 - פתיחת חייל המלכה הכפול.
* 1. ד4 ד5 2. פ-ג3 פ-ו6 3.ר-ז5 - התקפת ריכטר-ורסוב או פתיחת ורסוב.
* 1. ד4 ד5 2. ג4 - גמביט המלכה.
* 1. ד4 ד5 2. ג4 ד:ג4 - גמביט המלכה הנרצה.
* 1. ד4 ד5 2. ג4 ג5 - הגנה אוסטרית.
* 1. ד4 ד5 2. ג4 ג6 - הגנה סלאבית.
* 1. ד4 ד5 2. ג4 פ-ג6 - הגנת צ'יגורין.
* 1. ד4 ד5 2. ג4 ה5 - גמביט נגד של אלבין
* 1. ד4 ד5 2. ג4 ה6 - גמביט המלכה הנדחה.
* 1. ד4 ד5 2. ג4 ר-ו5 - הגנה בלטית.
* 1. ד4 ד5 2. ג4 פ-ו6 - הגנת מרשל.
* 1. ד4 ד5 2. ה3 - התקפת סטונוול.
* 1. ד4 ד5 2. ה4 - גמביט בלאקמאר-דיימר.
* 1. ד4 ד5 2. פ-ו3 פ-ו6 3. ה3 - שיטת קול.
* 1. ד4 ד5 2. ר-ו4 - שיטת לונדון.
* 1. ד4 ד5 2. פ-ו3 ו5.
* 1. ד4 ד5 2. ר-ז5 - התקפת הודג'סון

== ראו גם ==
* תורת הפתיחות בשחמט
* אנציקלופדיית פתיחות שחמט

== לקריאה נוספת ==
* ניק דה פיירמיאן, פתיחות שחמט מודרניות, רנדום האוס, מהדורה חמש עשרה, 2008

קטגוריה:פתיחות שחמט
פביאן טרווינג

פביאן טרווינג (Fabienne Terwinghe; נולדה ב-1968) היא דוגמנית בלגית.

==ביוגרפיה==
טרווינג גילתה עניין בדוגמנות עוד בנעוריה וסיפרה את שיערה לקצר על מנת להקנות לעצמה מראה ייחודי.

היא צעדה במסלולי תצוגות אופנה של מעצבים רבים, ובהם ראלף לורן ומקס מארה, והופיעה בפרסומים של ארמני וכריסטיאן דיור.

היא שימשה כדוגמנית הבית של חברת הקוסמטיקה רבלון ואחד הצילומים הידועים שלה היה בפרסום של רבלון לצד מיכאלה ברקו ושתי דוגמניות נוספות.

היא דגמנה לחברות הלנה רובינשטיין וויקטוריה סיקרט והופיעה בגרסאות האמריקאיות והאיטלקיות של מגזין אל, במהדורה האיטלקית של מגזין מארי קלייר ובמהדורה הספרדית של מגזין ווג.

ב-1989 היא הופיעה בווידאו קליפ של להקת ניו אורדר לשיר Round & Round. ב-1994 היא הופיעה בעירום במהלך פרסום נגד תעשיית הפרוות של ארגון אנשים למען יחס מוסרי לבעלי חיים. היא הצהירה שבמהלך הקריירה שלה סירבה לדגמן בגדים עם פרווה.

קטגוריה:דוגמניות בלגיות
קטגוריה:ילידות 1968
קטגוריה:בלגים שנולדו ב-1968
תולענים הודיים

תולענים הודיים (שם מדעי: Chikilidae) היא משפחה מסדרת חסרי הרגליים בתוכה מצוי רק סוג אחד, תולען הודי (Chikila). בעבר משפחה זו נכללה במשפחת התולעניים.

בני המשפחה הם יצורים קטנים ומוארכים דמויי תולעת באורך עד 10 ס"מ. הם בעלי ראש עבה העוזר להם לחפור, עיניים קטנות ועור לח. הם בוקעים מהביצים ללא שלב הראשן והופכים מיד לבוגרים וההורים נשארים לשמור על הביצים המתפתחות וכנראה לא אוכלים כלל עד הבקיעה. הם ניזונים בעיקר מחסרי חוליות קטנים.

בני משפחה זו הם חלק מהמינים שנחקרו באזורים טרופיים ברחבי העולם במזרח ומערב אפריקה, אמריקה המרכזית וחלק מאמריקה הדרומית וכן באיי סיישל, הודו, סרי לנקה ודרום-מזרח אסיה וחלקם התגלו כשייכים למשפחות עצמאיות.

==מיון==
*משפחת תולענים הודיים (Chikilidae)
**סוג תולען הודי (Chikila)
***מין Chikila alcocki	
***מין Chikila darlong 	
***מין Chikila fulleri 	
***מין Chikila gaiduwani
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חסרי רגליים
הרפליים

הרפליים (שם מדעי: Herpelidae) היא משפחה של דו-חיים מסדרת חסרי רגליים. משפחה זו היא קרובתם הרחוקה של משפחת תולענים הודיים ושתי המשפחות התגלו רק במחקרים מאוחרים.

ההרפליים חיים רק באפריקה באזורים לחים ורקבוביים, בעיקר ביערות קונגו, אך גם במזרח אפריקה באזורים פתוחים יותר. במשפחה שני סוגים.

כמו שאר המשפחות הם בעלי דמיון לתולעים בעלי לסתות גדולות, עיניים קטנות ועור לח בצבעים כחול-לבן. הם עוברים את שלב הראשן והופכים לבוגרים מיד לאחר הבקיעה. הם טורפים חרקים וחסרי חוליות נוספים.

==מיון==
*משפחת הרפליים (Herpelidae)
**סוג Boulengerula 
***מין Boulengerula boulengeri
***מין Boulengerula changamwensis
***מין Boulengerula denhardti
***מין Boulengerula fischeri
***מין Boulengerula niedeni
***מין Boulengerula taitana
***מין Boulengerula uluguruensis
**סוג תולען קונגו (Herpele)
***מין Herpele multiplicata
***מין Herpele squalostoma

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1984
קטגוריה:טקסונים שתוארו בידי ריימונד לאורנט
קטגוריה:חסרי רגליים
כיכר אונסק"ו

כיכר אונסק"ו לסובלנות ולשלום (מכונה בקיצור כיכר אונסק"ו) היא כיכר עירונית במושבה הגרמנית בחיפה. הכיכר ממוקמת בתחתית הגנים הבהאים, בצומת הרחובות בן-גוריון ורחוב הגפן, המוביל אל השכונות הערביות בעיר התחתית של חיפה. בצידה הדרומי נמצאת רחבת הכניסה הראשית אל הגנים הבהאיים ובצידה הצפוני נמצאת טיילת המושבה הגרמנית.

הכיכר קרויה על שם אונסק"ו - ארגון החינוך והתרבות של האו"ם. הכיכר נחנכה בתאריך 9 בדצמבר 2012 לרגל הכרזתו של ארגון אונסק"ו על המרכז הבהאי העולמי בחיפה בתור אתר מורשת עולמית ולכבוד פסטיבל החג של החגים שהתקיים באותו התאריך. בטקס חנוכת הכיכר השתתפו ראש עיריית חיפה יונה יהב ומזכ"ל הקהילה הבהאית העולמית אלברט לינקולן. במהלך טקס הפתיחה הופרחו אלפי יונים לבנות ברחבי האזור. כשנה לפני חנוכת הכיכר נערך גם טקס הענקת השם לכיכר במעמד מזכ"ל אונסק"ו הגב' אירינה בוקובה.

== גלריה ==
<gallery>
קובץ:The Holiday of Holidays festival 2021 (cropped).jpg|כיכר אונסק"ו על רקע המרכז הבהאי העולמי בחג של החגים
קובץ:Haïfa - Israel - 07-2012 (7528026586) (cropped).jpg|מבט דרומה מן הכיכר אל עבר המושבה הגרמנית של חיפה
</gallery>

==קישורים חיצוניים==

* [http://haipo.co.il/forum/item/10324 נחנכה כיכר אונסקו לסובלנות ושלום] באתר "חיפו"

קטגוריה:העיר התחתית
אונסק"ו
קטגוריה:הבהאים בישראל
בהאי העולמי, המרכז ה-
קטגוריה:המושבה הגרמנית (חיפה)
קטגוריה:אונסק"ו